အလိုကြီး အရနည်း

အလိုကြီး အရနည်း သည် မြန်မာဆိုရိုးစကား ဖြစ်သည်။

အဓိပ္ပာယ်

အလိုကြီးက အရနည်း: လောဘကြီးသူ သို့မဟုတ် အရာရာကို အလွန်အကျွံ လိုချင်တပ်မက်သူသည် နောက်ဆုံးတွင် အနည်းငယ်သာ ရရှိတတ်သည်။

ဆိုလိုသည်မှာ လောဘသည် လူကို မျက်စိမှောင်စေပြီး မှန်ကန်သော ဆုံးဖြတ်ချက်များ မချနိုင်အောင် ပြုလုပ်နိုင်ကြောင်းကို ဖော်ပြသည်။ အလွန်အကျွံ လိုချင်သော စိတ်သည် ရရှိပြီးသော အရာများကိုပင် ဆုံးရှုံးစေနိုင်သည်။ ဤဆိုရိုးစကားသည် လောဘကို ထိန်းချုပ်ရန်နှင့် ရောင့်ရဲတင်းတိမ်သော စိတ်ထားကို မွေးမြူရန် အရေးကြီးကြောင်းကို အလေးပေးဖော်ပြသည်။ လောဘကြီး အီးလောက်ရ၊ လောဘငယ် လယ်လောက်ရ ဟူသော ဆိုရိုးစကားနှင့်လည်း အဓိပ္ပာယ် ဆင်တူယိုးမှား ဖြစ်သည်။

ကိုးကားချက်များ

   "ရမ္မက်ပိတ်ဆီး၊ အလိုကြီးက၊ ကိုယ်ထီးသာတည်း၊ အရနည်း၍၊ လက်ချည်းဆတ်ဆတ်၊ ဖြစ်တို့တတ်၏။" [၁၂၁၁] ဩပျို့ ၁၇။
   "အလိုကြီးသော် အရနည်းသည်ဟူ၍ ယခုတိုင် လူတို့ ဆိုစမှတ်ပြုကြလေသည်။" [၁၂၄၈] ပညတ်။ ၁၅။
   "ရှေးသောအခါ လေးကျွန်းလုံးကို အစိုးရသော စကြဝတေးမင်းသည် လေးကျွန်းလုံးကို အစိုးရလျက် အလိုကြီးသည်ဖြစ်သောကြောင့် မရောင့်ရဲနိုင်၍ တာဝတိံသာသို့တက်ပြီးလျှင် သိကြားမင်း၏စည်းစိမ်ကို တောင်းရာ သိကြားလည်း တစ်ဝက်ပေး၏။ တစ်ဖန် မရောင့်ရဲနိုင်သဖြင့် အားလုံးကို လို၍ သိကြားအား တောင်းပြန်လေသော် သိကြားလည်း အားလုံးကို ထား၍ တစ်ဝက်မျှလည်း မပေး၊ ပြန်သွားပေတော့ဟု ဆို၍ မန္ဓာတုစကြာမင်းသည် လူ့ပြည်သို့ ပြန်ခဲ့ရ၏။ ယင်းစကားကို အကြောင်းပြု၍ အလိုကြီးသော် အရနည်းသည်ဟူ၍ ယခုတိုင် လူတို့ ဆိုစမှတ်ပြုကြလေသည်။ လောကပညတ္တိကျမ်း။ ၁၅။

ဆက်စပ်ဖတ်ရှုရန်
လောဘကြီး အီးလောက်ရ၊ လောဘငယ် လယ်လောက်ရ
ကိုးကား

Category:မြန်မာဆိုရိုးစကားများ